cyanic-selkie/wikianc huggingface dataset:
เลือดแฝงในอุจจาระ
ในประเทศต่าง ๆ
ปัจจุบัน กระทรวงสาธารณสุข (ประเทศไทย) มี "โครงการคัดกรองมะเร็งลำไส้ใหญ่และไส้ตรง" ที่มุ่งตรวจประชากรโดยมาก ทั่วประเทศใน "กลุ่มเสี่ยงปกติ" คืออายุระหว่าง 50-70 ปีและไม่มีอาการผิดปกติทุก ๆ 2 ปีโดยขั้นต้นจะตรวจหาเลือดแฝงในอุจจาระด้วยวิธี FIT (fecal immunochemical test) และถ้าพบผลบวกก็จะส่งตัวให้ส่องกล้องลำไส้ใหญ่ (colonoscopy) เพื่อวินิจฉัยต่อไป เป็นโปรแกรมที่อาจลดอัตราการตายเนื่องจากโรคสูงสุด 25-33% หรือประมาณ 750-1,000 คน เทียบกับผู้ป่วยใหม่ปีละ 10,624 คนที่ก็อาจลดลงด้วยเช่นกัน
โรคกระเพาะลำไส้และยา
ภาวะเช่น ลำไส้ใหญ่อักเสบแบบมีแผล (ulcerative colitis) หรือท้องร่วงแบบติดเชื้อที่เป็นอีก ๆ อาจจะรุนแรงไม่เท่ากันเมื่อเวลาผ่านไป FOBT อาจช่วยประเมินความรุนแรงของโรค อนึ่ง ยาที่สัมพันธ์กับเลือดออกในกระเพาะลำไส้ เช่น Bortezomib บางครั้งจะระวังสอดส่องด้วย FOBT
การตรวจเลือดแฝงในสิ่งคัดหลั่ง
การใช้อุปกรณ์ตรวจเลือดแฝงในอุจจาระสำหรับอาการในปาก โพรงจมูก หลอดอาหาร ปอด และกระเพาะอาหาร บ่อยครั้งจะไม่แนะนำ เนื่องจากปัญหาทางเทคนิกเช่นยังไม่ได้กำหนดประสิทธิภาพรวมทั้งความไว ความจำเพาะ และข้อสรุปที่จะอนุมานได้ อย่างไรก็ดี การได้ข้อมูลทางเคมีว่าสีที่เห็นมาจากเลือดและไม่ใช่จากกาแฟ พืช ยา หรือสารเติมแต่งอาหาร ก็อาจช่วยการรักษาได้อย่างสำคัญ
นักวิ่งมาราธอน
นักวิ่งมาราธอนบ่อยครั้งมีปัญหากระเพาะและลำไส้และเลือดออกจำนวนน้อย ๆ การออกกำลังกายอย่างหนัก โดยเฉพาะพวกนักวิ่งเก่ง ๆ บวกกับนักกีฬาพวกอื่น ๆ (แม้จะน้อยครั้งกว่า) อาจเป็นเหตุให้เกิดอาการกระเพาะลำไส้ในขั้นบาดเจ็บรวมทั้งแสบร้อนกลางอก คลื่นไส้ อาเจียน ปวดท้อง ท้องร่วง และเลือดออกในกระเพาะลำไส้ นักกีฬาแบบวิ่งทนประมาณ 1/3 จะประสบกับอาการที่ทำให้ต้องจำกัดการออกกำลังชั่วคราว และเลือดที่ออกในกระเพาะลำไส้ซ้ำ ๆ บางคราวก็จะทำให้ขาดธาตุเหล็กและโลหิตจาง นักวิ่งบางครั้งยังอาจเกิดอาการสำคัญรวมทั้งอาเจียนเป็นเลือด
การออกกำลังกายสัมพันธ์กับการเปลี่ยนแปลงทางสรีรภาพอย่างกว้างขวางของทางเดินอาหาร รวมทั้งการผันเลือดจากทางเดินอาหารไปยังกล้ามเนื้อและปอด ลดการดูดซึมในทางเดินอาหารและการบีบตัวของลำไส้ เพิ่มเวลาที่อาหารต้องดำเนินผ่านลำไส้ใหญ่ ความเปลี่ยนแปลงทางฮอร์โมนและเพปไทด์ในระบบประสาท-ภูมิคุ้มกัน-ต่อมไร้ท่อ เช่น vasoactive intestinal peptide, secretin, และ peptide-histidine-methionine การเปลี่ยนแปลงอย่างสำคัญก็เกิดกับฮอร์โมนเกี่ยวกับความเครียดรวมทั้ง cortisol, กับความเข้มข้นและกิจทางเมแทบอลิซึมของเม็ดเลือดขาว, กับระดับของ สารภูมิต้านทาน, และระดับการแสดงออกของ major histocompatibility complex
อาการอาจแย่ลงเมื่อขาดน้ำ หรือทานอาหารบางอย่าง หรือดื่มน้ำที่มีน้ำตาลและเกลือแร่เข้มข้นสูงก่อนออกกำลัง และอาจดีขึ้นเมื่อฝึกได้ลงตัวแล้ว (เพราะร่างกายจะผันเลือดจากทางเดินอาหารน้อยลง) การทานยายับยั้งการหลั่งกรดคือไซเมทิดีน 800 มก. 2 ชม. ก่อนวิ่งมาราธอนไม่มีผลต่อความถี่ของอาการกระเพาะลำไส้หรือเลือดออกในกระเพาะลำไส้ อีกนัยหนึ่ง การทานไซเมทิดีน 800 มก. 1 ชม. ก่อนเริ่มวิ่งและอีกครั้งที่ 50 ไมล์เมื่อวิ่งมาราธอน 100 ไมล์ ช่วยลดอาการกระเพาะลำไส้และการตรวจพบเลือดในทางเดินอาหารด้วย stool guaiac test หลังการวิ่ง โดยไม่มีผลต่อการวิ่ง
วิธี
มีวิธีการตรวจเลือดแฝงในอุจจาระ 4 อย่าง ซึ่งตรวจดูตัวบ่งชี้เลือดต่าง ๆ กัน เช่น สารภูมิต้านทาน, heme, globin, porphyrin หรือดูดีเอ็นเอของวัสดุจากเซลล์ เช่นที่ได้จากรอยโรคและเยื่อเมือกลำไส้
นักวิชาการปัจจุบันยังสืบหาวิธีการอื่น ๆ เพื่อตรวจจับเลือดแฝง รวมทั้งการใช้ไม้จิ้มวัด transferrin และการสืบหาความผิดปกติของอุจจาระในระดับเซลล์/โมเลกุล
การเสียเลือดในกระเพาะลำไส้
คนปกติจะมีเลือดประมาณ 0.5-1.5 มล. ที่ออกจากเส้นเลือดเข้าไปในอุจจาระ และบุคคลก็สามารถเสียเลือดอย่างสำคัญโดยไม่เห็นในอุจจาระ เช่น ถึง 200 มล. ภายในกระเพาะอาหาร 100 มล. ภายในลำไส้เล็กส่วนต้น และจำนวนน้อยกว่านั้นในลำไส้ส่วนล่าง ดังนั้น การตรวจหาเลือดแฝงก็จะต้องไวพอตรวจหาเลือดน้อยกว่านั้นได้
ความไวและความจำเพาะ
FIT สามารถตรวจจับเลือดน้อยถึง 0.3 มล. ในอุจจาระ แต่ขีดเริ่มเปลี่ยนเท่านี้ก็ยังไม่เป็นเหตุให้ได้ผลบวกปลอมจากเลือดที่ปกติรั่วซึมออกจากลำไส้ส่วนบน เพราะมันไม่สามารถตรวจจับเลือดแฝงจากกระเพาะอาหารและลำไส้เล็กส่วนบน ดังนั้น FIT จึงมีความจำเพาะต่อเลือดออกจากลำไส้ใหญ่หรือทางเดินอาหารส่วนล่างยิ่งกว่าวิธีการตรวจอื่น ๆ อัตราการตรวจจับเลือดได้จะลดลงถ้าช่วงเวลาที่เก็บตัวอย่างกับการตรวจผลในแล็บห่างกัน ดังนั้น จึงแนะนำให้ตรวจผลภายใน 5 วัน
ความไวของ gFOBT จะต่าง ๆ กันขึ้นอยู่กับตำแหน่งที่เลือดออก gFOBT ที่ไวกลาง ๆ จะสามารถตรวจจับเลือดประมาณ 10 มล. (ประมาณ 2 ช้อนชา) และที่ไวยิ่งกว่านั้น สามารถตรวจจับเลือดได้น้อยที่สุด 2 มล. เพื่อให้แสดงผลบวก ความไวของการตรวจด้วย gFOBT ครั้งเดียวอ้างว่าอยู่ที่ 10-30% แต่ถ้าทำ 3 ครั้งดังที่แนะนำ ความไวจะเพิ่มเป็น 92% แต่เพราะคนไข้ไม่ค่อยยอมเก็บอุจจาระถึง 3 ครั้ง วิธีนี้จึงไม่ค่อยได้ประโยชน์
ส่วนการตรวจหา porphyrin ด้วย HemoQuant อาจได้ผลบวกปลอมเพราะเลือดและ porphyrin แปลกปลอมภายนอก แต่ HemoQuant ก็เป็นวิธีการตรวจที่ไวสุดสำหรับเลือดที่ออกในทางเดินอาหารส่วนบน และดังนั้น จึงอาจเป็นการตรวจเลือดแฝงในอุจจาระซึ่งเหมาะที่สุดเพื่อตรวจการขาดธาตุเหล็ก โดยแนะนำให้คนไข้ไม่ทานเนื้อที่มีสีแดงเมื่อยังดิบ และไม่ทานแอสไพรินเป็นเวลา 3 วันก่อนจะเก็บตัวอย่าง ผลบวกปลอมอาจเกิดกับไมโยโกลบิน, catalase, หรือ protoheme ก็ได้ และกับ porphyria บางอย่างได้
ส่วนการตรวจดีเอ็นเอในอุจจาระจนถึงปี 2008 ก็ยังไม่ได้ศึกษาพอสนับสนุนให้ใช้อย่างกว้างขวาง
กีฬามหาวิทยาลัยแห่งประเทศไทย ครั้งที่ 26
กีฬามหาวิทยาลัยแห่งประเทศไทย ครั้งที่ 26 หรือ นนทรีเกมส์ จัดการแข่งขันวันที่ 29 มกราคม - 5 กุมภาพันธ์ พ.ศ. 2542 ณ มหาวิทยาลัยเกษตรศาสตร์ จังหวัดนครปฐม โดยมีมหาวิทยาลัยเกษตรศาสตร์เป็นเจ้าภาพจัดการแข่งขัน จัดการแข่งขัน 21 ชนิดกีฬา กีฬาสาธิต 2 ชนิดกีฬา มีมหาวิทยาลัยเข้าร่วมแข่งขัน 46 มหาวิทยาลัย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
อัสตานาอารีนา
อัสตานาอารีนา (Астана Арена/Astana Arena) เป็นสนามฟุตบอลที่ตั้งอยู่ที่อัสตานาในประเทศคาซัคสถาน จุคนได้ 30,000 ที่นั่ง และมีหลังคาที่เปิด-ปิดได้ สนามแห่งนี้เป็นสนามเหย้าของฟุตบอลทีมชาติคาซัคสถาน และเป็นสนามกีฬาที่ใหญ่เป็นอันดับที่สองของประเทศ ก่อสร้างตั้งแต่ ค.ศ. 2006–2009 ด้วยงบประมาณ 185 ล้านดอลลาร์ และเปิดใช้งานอย่างเป็นทางการเมื่อวันที่ 3 กรกฎาคม ค.ศ. 2009 นอกจากทีมชาติแล้ว สนามแห่งนี้ยังเป็นสนามเหย้าของสโมสรฟุตบอลอัสตานาในคาซัคสถานพรีเมียร์ลีก และสโมสรฟุตบอลเบย์เตเรกในเฟิสต์ดิวิชัน สนามแห่งนี้เคยใช้จัดพิธีเปิดเอเชียนเกมส์ฤดูหนาว เมื่อวันที่ 31 มกราคม ค.ศ. 2011 อัสตานาอารีนาเป็นหนึ่งในสนามที่ถูกเสนอชื่อเพื่อใช้จัดการแข่งขันฟุตบอลชิงแชมป์แห่งชาติยุโรป 2020 สนามมีลักษณะเป็นวงรี สร้างบนพื้นที่สี่เหลี่ยม 232,485 ตารางเมตร (330 x 704.5)
ประวัติ
อัสตานาอารีนา ออกแบบโดยบริษัทสถาปนิกป็อปปูลัสและตาบันลีโอกลู และเริ่มก่อสร้างใน ค.ศ. 2006 บริษัทรับเหมาหลักคือเซมบอล สนามเปิดใช้งานในนัดที่โลโคโมติฟอัสตานาพบกับทีมชาติคาซัคสถานรุ่นอายุไม่เกิน 21 ปี ในวันที่ 3 กรกฎาคม ค.ศ. 2009
ในวันที่ 31 กรกฎาคม ค.ศ. 2011 อัสตานาอารีนา เป็นสนามในพิธีเปิดเอเชียนเกมส์ฤดูหนาวครั้งที่ 7
โทชิโกะ คิชิดะ
โทชิโกะ คิชิดะ (14 มกราคม ค.ศ. 1863 – 25 พฤษภาคม 1901) และเปลี่ยนเป็น โทชิโกะ นากาจิมะ หรือมักถูกเรียกว่า โชเอ็ง  เป็นหนึ่งในคตินิยมสิทธิสตรีชาวญี่ปุ่นกลุ่มแรก
ชีวิตช่วงแรกและการศึกษา
โทชิโกะ คิชิดะ เกิดในปี ค.ศ. 1863 ที่จังหวัดเกียวโต ประเทศญี่ปุ่น เติบโตในครอบครัวชนชั้นกระฎุมพี บิดาของเธอคือคิชิดะ โมเฮ​ เป็นพ่อค้าขายเสื้อผ้ามือสอง และมารดาของเธอ ทากะ ในชีวประวัติช่วงต้นโดยคกโก โซมะ ได้เขียนไว้ว่าการเดินทางเพื่อธุรกิจของบิดาทำให้เขาต้องห่างจากครอบครัว ทำให้ความสัมพันธ์มารดา–ลูกสาวแน่นแฟ้นมากยิ่งขึ้น และเป็นเหตุให้โทชิโกะมีความกระตือรือร้นในการพัฒนาสถานะของสตรี และส่งเสริมความเป็นอิสระทางการเงินและทางสังคมจากสามีของพวกเขา
คิชิดะเติบโตในยุคเมจิ–ไทโช ซึ่งกินเวลาตั้งแต่ปี 1868 จนถึง 1926 ในยุคนี้ผู้นำชาวญี่ปุ่นได้เริ่มเปิดรับความคิดใหม่ ๆ และนักปฏิรูปที่เรียกร้องสิทธิและเสรีภาพ สตรีในการเคลื่อนไหวของนักปฏิรูปจะรู้จักกันว่าเป็น "คตินิยมสิทธิสตรีคลื่นแรกของญี่ปุ่น" คิชิดะเป็นหนึ่งในผู้ส่งเสริมคตินิยมสิทธิสตรีเหล่านี้ การเคลื่อนไหวของเธอให้ความสำคัญไปที่การพัฒนาสถานะของหญิงสาวชาวญี่ปุ่นโดยเฉพาะอย่างยิ่งชนชั้นกลางและชนชั้นสูง การพัฒนานี้เป็นสิ่งจำเป็นหากชาติที่ก้าวหน้าทางเทคโนโลยีอื่นจะยอมรับพวกเขา นักปฏิรูปเน้นว่าสตรีจะต้องได้รับความเสมอภาคทางสังคมทุกคน หลังการปฏิรูปดังกล่าวได้เกิดขึ้น สตรีชาวญี่ปุ่นได้รับโอกาสในการได้รับสิทธิและเสรีภาพที่ดีมากยิ่งขึ้น ขณะที่ได้สร้างวลี "ภรรยาดีมารดาฉลาด" ซึ่งหมายความว่า "ในการที่จะเป็นพลเมืองที่ดี สตรีพึงจะต้องได้รับการศึกษาและมีส่วนร่วมในกิจการสาธารณะ"
อาชีพ
หลังจากการแสดงความสามารถด้านอักษรวิจิตรแก่เจ้าชายอาริซูงาวะ ทารูฮิโตะในปี 1877 คิชิดะได้รับการยอมรับว่าเป็นผู้สมัครที่เหมาะสมในการเข้ารับราชการในพระตำหนักจักรพรรดินีเมจิ คิชิดะได้ทำงานในพระตำหนักตำแหน่งผู้อนุบาลจักรพรรดินีญี่ปุ่น แต่อย่างไรก็ตามเธอรู้สึกว่าพระตำหนักจักรพรรดินีนั้น "ห่างไกลจากโลกความเป็นจริง" และยังเป็น "สัญลักษณ์ของระบบอนุภรรยา ซึ่งเป็นการเหยียดหยามสตรี คิชิดะจึงตัดสินใจเคลื่อนไหวในการปฏิรูปอย่างเต็มตัวและเริ่มปราศรัยทั่วประเทศญี่ปุ่น
คิชิดะได้ออกจากพระตำหนักในปี 1882 เพื่อเป็นจุดเริ่มต้นของการเดินทางบรรยายรอบประเทศโดยได้รับการสนับสนุนโดยพรรคเสรีนิยม  นอกจากการบรรยายทั่วประเทศแล้ว เธอยังได้เข้าร่วมการเคลื่อนไหวเสรีภาพและสิทธิมนุษยชนในฐานะผู้ปราศรัยและได้ออกเดินทางร่วมกันไปยังถิ่นทุรกันดาล มอบความรู้และจัดการวิพากษ์วิจารณ์ต่อการทำงานของรัฐบาลเมจิ และเรียกร้องให้มีการมีส่วนร่วมและโอกาสในความเป็นพลเมืองที่มากยิ่งขึ้น ความสำคัญของคิชิดะต่อการเคลื่อนไหวนี้ถูกกลายเป็นผลึกในเดือนเมษายน 1882 เมื่อเธอได้ทำการพูดสุนทรพจน์ในหัวข้อ "วิถีของสตรี" ที่พิธีเข้ารับตำแหน่งในจังหวัดโอซากะ
คิชิดะได้รับการกล่าวถึงอยู่บ่อยครั้งในหนังสือพิมพ์ท้องถิ่นสำหรับการพูดปราศรัยสาธารณะของเธอ หัวข้อการปราศรัยของเธอ อาทิ "รัฐบาลผู้มีอำนาจเหนือบุรุษ และบุรุษผู้มีอำนาจเหนือสตรี" (พฤษภาคม 1882), "สตรีทำไม่ได้หากแต่ผสมผสานความแข็งกระด้างและความอ่อนโยน" และ "อดทนในสิ่งที่ไม่ต้องอดทนและกังวลในสิ่งที่ไม่ต้องกังวล: สิ่งเหล่านี้มิใช่หน้าที่ของสตรี" สะท้อนให้เห็นถึงความพยายามของเธอในการทำให้สังคมรู้ถึงสถานะของสตรี คิชิดะเรียกร้องให้สตรีต้องเข้ารับการศึกษา ซึ่งเป็นพื้นฐานในการส่งเสริมสิทธิที่เท่าเทียมของสตรีและบุรุษ เธอเขียนว่า "ฉันหวังที่จะให้อนาคตมีการตระหนักรู้ถึงความจริงที่ว่าสิ่งหนึ่งที่พึงมีก่อนการแต่งงานคือการศึกษา"
หลังจากการพูดปราศรัยของเธอในปี 1883 ในหัวข้อ "ลูกสาวในกล่อง" เธอถูกจับกุม สอบสวน และเปรียบเทียบปรับสำหรับการพูดปราศรัยการเมืองโดยไม่ได้รับอนุญาต ซึ่งเป็นสิ่งที่จำเป็นจะต้องมีภายใต้กฎหมายญี่ปุ่นในขณะนั้น การจับกุมของคิชิดะที่เมืองโอตสึ จังหวัดชิงะ เป็นการสิ้นสุดอาชีพนักพูดปราศรัยของเธอ แต่อย่างไรก็ตามแต่ยังคงทำงานในการเคลื่อนไหวสิทธิและเสรีภาพของประชาชนอย่างต่อเนื่อง
สุนทรพจน์เรื่อง "ลูกสาวในกล่อง"
สุนทรพจน์ในหัวข้อ "ลูกสาวในกล่อง" ได้วิจารณ์ระบบครอบครัวในประเทศญี่ปุ่นและปัญหาต่าง ๆ ที่เกิดขึ้นในเด็กหญิงญี่ปุ่น สุนทรพจน์ได้กล่าวว่าระบบดังกล่าวเป็นวัฒนธรรมที่คงอยู่มานานและผู้ปกครองหลายคนไม่เข้าใจถึงความอันตรายที่ลูกสาวของพวกเขาอาจได้รับโดยการปิดกั้นพวกเธอ คิชิดะยังกล่าวถึงผู้ปกครองชนชั้นกลางและสูงชาวญี่ปุ่นว่าพวกเขาไม่ได้ตั้งใจจะจำกัดเสรีภาพลูกสาวของพวกเขา หากแต่ว่าถูกครอบงำในความจำเป็นที่จะต้องสอนค่านิยมบางอย่างเพื่อให้เข้ากับวัฒนธรรมญี่ปุ่นและสังคมในภาพรวม
ในสุนทรพจน์ของเธอ คิชิดะพูดถึงสาม "กล่อง" ในครอบครัวญี่ปุ่น เธอไม่ได้ต้องการจะสื่อว่ากล่องเหล่านี้เป็นกล่องที่จำต้องได้จริง ๆ หากแต่เป็นการจำกัดทางจิตใจและความรู้สึก กล่องเหล่านี้เป็นตัวแทนของลูกสาวชาวญี่ปุ่นที่ถูกกักกันไว้ภายใต้เงื่อนไขบางอย่าง กล่องใบแรกสื่อถึงผู้ปกครองที่ซ่อนตัวลูกสาวของพวกเขาไว้ พวกเธอไม่ได้รับอนุญาตให้ออกจากห้องและสิ่งใด ๆ ที่อยู่ในโลกภายนอกนั้นจะถูกปิดกั้นไว้ กล่องใบที่สองแสดงให้เห็นถึงการเชื่อฟังของเหล่าลูกสาว ในกล่องนี้ผู้ปกครองจะปฏิเสธความรับผิดชอบต่อลูกสาวของพวกเขาและมองว่าพวกเธอควรจะปฏิบัติตามคำสั่งของผู้ปกครองอย่างไม่มีข้อกังขา ขณะที่กล่องใบสุดท้ายที่ถูกกล่าวถึงโดยคิชิดะคือการศึกษาของลูกสาวที่พวกเธอได้ร่ำเรียนแต่ความรู้ที่ไม่ทันสมัย ซึ่งคิชิดะให้ความสำคัญต่อกล่องใบนี้มากที่สุด
ชีวิตช่วงหลัง
ในปี 1884 คิชิดะสมรสกับ นากาจิมะ โนบูยูกิ ที่ทำงานเป็นนักเคลื่อนไหวทางการเมืองในพรรคเสรีนิยม ในระหว่างเดินทางเพื่อธุรกิจไปยังอิตาลีกับสามีของเธอ คิชิดะได้รับเชื้อวัณโรค ซึ่งทำให้โนบูยูกิตัดสินใจเดินทางกลับประเทศญี่ปุ่นพร้อมกับคิชิดะ ทั้งสองเลิกที่จะเป็นจุดสนใจต่อสาธารณชนแต่ก็ยังคงทำงานที่เกี่ยวข้องกับการเมืองอย่างต่อเนื่อง ต่อมาโนบูยูกิก็ได้รับเชื้อวัณโรคและใช้บั้นปลายชีวิตในเมืองโออิโซะ จังหวัดคานางาวะ โนบูยูกิเสียชีวิตในปี 1899 ขณะที่คิชิดะมีชีวิตอยู่จนถึงเดือนพฤษภาคม 1901 ไดอารีของเธอที่ยังคงอยู่แสดงให้เห็นถึงชีวิตประจำวันของเธอ รวมถึงผลงานที่ได้รับการตีพิมพ์ไปแล้ว เช่น นวนิยาย เรียงความ และบทกวีนิพนธ์ คิชิดะที่ต่อมาได้ใช้นามแฝง "โชเอ็ง" เริ่มมีส่วนร่วมในกิจกรรมทางการเมือง การเขียน และการวิพากษ์วิจารณ์สาธารณะ เธอได้รับการยอมรับว่าเป็นสตรีที่มีความนิยมในวรรณกรรมและกลุ่มนักกิจกรรม ต่อสู้กับอภิสิทธิ์ของบุรุษในแวดวงการศึกษา วรรณคดี และสื่อมวลชน ภายหลังงานเขียนของคิชิดะเปิดเผยประสบการณ์ของเธอในฐานะสตรีในสังคมการเมืองยุคเมจิที่แปรเปลี่ยน
สกุลเตตราโอดอน
สกุลเตตราโอดอน เป็นสกุลของปลากระดูกแข็งในอันดับปลาปักเป้า จัดอยู่ในวงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า Tetraodon (/เต-ตรา-โอ-ดอน/)
มีรูปร่างโดยรวม ป้อมสั้น อ้วนกลม ครีบทั้งหมดสั้น ครีบหลังมีก้านครีบแขนง 12-14 ก้าน ครีบก้นมีก้านครีบแขนง 10-12 ก้าน เยื่อจมูกยื่นออกมาเป็นหลอด ปลายแยกเป็นสองแฉก ใต้ผิวหนังมีเกล็ดที่พัฒนาเป็นหนามเล็ก ๆ ซ่อนอยู่ ผิวหนังมักมีจุดสีดำแตกต่างกันไปตามแต่ชนิด เมื่อตกใจหรือต้องการป้องกันตัว สามารถพองลมให้ใหญ่ขึ้นมาได้ ในปากมีฟันที่แหลมคมใช้สำหรับขบกัดเปลือกของสัตว์น้ำมีกระดอง ต่าง ๆ ได้ รวมถึงหอย ซึ่งเป็นอาหารหลัก
หน้ากากอนามัย
หน้ากากอนามัย (Surgical Mask) ตั้งใจให้วิชาชีพสุขภาพสวมใส่ระหว่างวิธีดำเนินการทางการแพทย์ ออกแบบมาเพื่อป้องกันการติดเชื้อในผู้ป่วยและบุคลากรที่ทำการรักษาโดยดักจับแบคทีเรียที่ติดมากับละอองฝอยเหลวและละอองลอยจากปากและจมูกของผู้สวม   ทั้งนี้ ไม่ได้ออกแบบมาเพื่อป้องกันผู้สวมใส่จากการสูดแบคทีเรียหรือไวรัสที่มาทางอากาศเพราะมีขนาดอนุภาคเล็กเกิน สำหรับโรคติดเชื้อบางชนิดเช่น ไข้หวัดใหญ่ ดูเหมือนว่าหน้ากากอนามัยมีประสิทธิภาพพอ ๆ กับ หน้ากาก N95 หรือ FFP อย่างไรก็ตาม หน้ากากประเภท respirator จะให้การป้องกันที่ดีกว่าในการทดลองห้องปฏิบัติการ เนื่องจากวัสดุที่ใช้ทำ รูปทรงและการผนึกที่แน่นหนา  ช่วงปี พ.ศ. 2563 หน้ากากอนามัยกลายเป็นที่นิยมเป็นอย่างมากเนื่องจากสถานการณ์การแพร่ระบาดของโรคติดเชื้อโควิด 19
สกุลเตตราโอดอน
มีอุปนิสัยดุร้าย มักจะชอบกัดกินเกล็ดหรือครีบหางของปลาชนิดต่าง ๆ ที่ติดอวนของชาวประมงอยู่เสมอ ๆ นอกจากนี้แล้วยังสามารถซ่อนตัวใต้พื้นทรายเพื่ออำพรางตัวหาอาหารได้ในบางชนิด ในบางชนิดก็สามารถเปลี่ยนสีลำตัวได้ และยังสามารถเป่าน้ำจากปากเพื่อคุ้ยหาอาหารในพื้นทรายได้ด้วย ภายในตัวและอวัยวะภายในมีสารพิษที่เรียกว่า เตโตรโดท็อกซิน (Tetrodotoxin) อยู่ เมื่อรับประทานเข้าไปแล้วจะทำให้เกิดอาการแพ้อย่างรุนแรงถึงขั้นเสียชีวิตได้
หน้ากากอนามัย
ประเทศไทย
มาตรฐานการใช้งานหน้ากากอนามัยทางการแพทย์ในไทย เรียกว่า มอก.2424-2562 มีผู้ผลิตหน้ากากอนามัยทางการแพทย์เพียงโรงงานเดียว นั่นคือ Welcare หนึ่งในผู้ผลิตหน้ากากอนามัยที่ได้รับ อย. มากกว่า 70 โรงงานผู้ผลิต
อย่างไรก็ตาม มีข้อสงสัยถึงมาตรฐานของหน้ากากอนามัยทางการแพทย์ในไทย หลังผลการทดสอบจาก เฟซบุ้ค RUEE RMUTL หรือ หน่วยวิจัยสนามไฟฟ้าประยุกต์ในงานวิศวกรรม มหาวิทยาลัยเทคโนโลยีราชมงคลล้านนา ได้เผยแพร่ผลการทดสอบของหน้ากากอนามัยบางยี่ห้อ ที่ได้รับมาตรฐาน อย. แต่ผลการทดสอบการกรองอนุภาคขนาดเล็ก ได้แสดงถึงประสิทธิภาพการกรอง ประมาณ 50-89% ในอนุภาค 0.1 ไมครอน ซึ่งมีประสิทธิภาพที่ต่ำกว่ามาตรฐานหน้ากากอนามัยทางการแพทย์ทั่วไป ซึ่งควรอยู่ที่ 94% ขึ้นไป
สาวดุ้น
สาวดุ้น ("ทวิรูป") เป็นชื่อเรียกรูปแบบการ์ตูนญี่ปุ่น (อนิเมะและมังงะ) ที่มีตัวละครเป็นผู้ที่มีทั้งอวัยวะเพศหญิงและอวัยวะเพศชาย (hermaphrodite) โดยมักปรากฏรูปเป็นสตรีเพศที่มีทั้งโยนีและองคชาต อาจมีอัณฑะด้วยหรือไม่ก็ได้ สำหรับตำแหน่งขององคชาตของ Futanari นั้น มีทั้งที่แยกส่วนออกจากโยนีอย่างชัดเจน หรืออยู่ติดกันกับโยนี หรือมีองคชาตในตำแหน่งแทนที่ปุ่มกระสัน ซึ่งในภาพการ์ตูนอาจเป็นได้ทั้งมีองคชาตตลอดเวลา (ทั้งในขณะองคชาตแข็งตัวและอ่อนตัว) หรือมีองคชาตปรากฏขึ้นเฉพาะเมื่อถูกสัมผัสปุ่มกระสันหรือถูกกระตุ้นเร้าทางเพศ (เช่น ปุ่มกระสันในภาพการ์ตูนอาจขยายขนาดขึ้นจนกลายเป็นองคชาต หรือองคชาตในภาพการ์ตูน เมื่ออ่อนตัวอาจมีขนาดเล็กมากจนคล้ายปุ่มกระสัน แต่มีขนาดใหญ่เมื่อแข็งตัว หรือองคชาตของตัวการ์ตูนอาจซ่อนตัวอยู่ได้เมื่อไม่ถูกกระตุ้นเร้าทางเพศ เป็นต้น)
สำหรับสาวดุ้นในภาษาไทยยังอาจหมายความรวมไปถึงตัวละครที่ปรากฏรูปเป็นสตรีเพศ แต่มีองคชาตและไม่มีโยนี และอาจรวมไปถึงชายที่มีรูปลักษณ์ภายนอก (เช่น หน้าตา รูปร่าง ทรงผม การแต่งหน้า การแต่งกาย เป็นต้น) เหมือนหรือคล้ายหญิง แต่ยังคงมีอวัยวะเพศชาย โดยมีบุคลิกภาพเป็นหญิงด้วยหรือไม่ก็ได้ หรือบางตัวละครก็อาจมีบุคลิกภาพแบบกึ่งชายกึ่งหญิง หรือบุคลิกภาพทั้งชายทั้งหญิงผสมกัน (androgyny) ก็ได้
สกุลเตตราโอดอน
โดยรวมแล้ว ปลาในสกุลนี้จะว่ายน้ำได้ช้ากว่าปลาปักเป้าในสกุลอื่น เช่น Takifugu หรือ Auriglobus เนื่องจากมีครีบที่สั้นและรูปร่างที่อ้วนกลมกว่า
พบได้ทั้งทะเล, น้ำกร่อย และน้ำจืด โดยกระจายพันธุ์ตั้งแต่ทวีปแอฟริกาจนถึงเอเชีย มีความสำคัญต่อมนุษย์ในแง่ของการเลี้ยงเป็นปลาสวยงามและใช้บริโภคในบางท้องถิ่น
ชนิด
ในปัจจุบัน ได้มีการศึกษาลงไปในระดับจีโนมจึงทำให้มีการจำแนกปลาปักเป้าในสกุลนี้ออกไปเป็นสกุลอื่น ทำให้สมาชิกที่อยู่ในสกุลนี้มีทั้งสิ้น 14 ชนิด
เกมออนไลน์
เกมออนไลน์ (online game) หมายถึง วิดีโอเกมที่เล่นบนเครือข่ายคอมพิวเตอร์ โดยเฉพาะบนอินเทอร์เน็ต เกมออนไลน์มีส่วนที่คล้ายคลึงกันคือมีผู้เล่น หลายผู้เล่นผ่านระบบอินเทอร์เน็ต (multiplayer) เกมออนไลน์ส่วนมากจะเป็นเกมแบบ MMO (massive multiplayer online) หรือก็คือเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง (ตั้งแต่ 100 คนขึ้นไป) เกมออนไลน์ในประเทศไทย เกมแรก คือ แร็กนาร็อกออนไลน์
นกยูงอินเดีย
นกยูงอินเดีย หรือ นกยูงสีน้ำเงิน (Indian peafowl, Blue peafowl; ) เป็นนกยูงชนิดหนึ่ง ในวงศ์ไก่ฟ้าและนกกระทา  (Phasianidae) พบกระจายพันธุ์ในประเทศอินเดีย, ปากีสถาน, เนปาล, บังกลาเทศ, ภูฏาน และศรีลังกา
มีขนาดเล็กกว่านกยูงไทย (P. muticus) ซึ่งเป็นนกยูงอีกชนิดหนึ่งที่พบได้ในประเทศไทยและภูมิภาคอินโดจีนจนถึงแหลมมลายูเล็กน้อย  ขนหงอนจะมีลักษณะเป็นรูปพัดต่างจากนกยูงไทยที่เป็นกระจุก สีของผิวหนังบริเวณหน้าจะมีสีขาว และมีสีดำคาดบริเวณตา ขนบริเวณคอและอกมีสีน้ำเงิน ขนบริเวณปีกเป็นลายสีขาวสลับกับสีดำ ขนตามลำตัวจะมีสีเขียวอมน้ำเงิน ด้านหลังเป็นเกล็ดคล้ายใบไม้ ในตัวเมียนั้นจะมีขนาดเล็กกว่าตัวผู้ ขนตามลำตัวเป็นสีน้ำตาล ขนคอและหลังจะมีสีอ่อนกว่าตัวผู้
นกยูงอินเดียวางไข่ ครั้งละ 5-8 ฟอง ระยะฟักไข่นาน 28 วัน และในระยะที่เป็นวัยอ่อนนั้นจะมีความแตกต่างกับนกยูงที่ตัวโตเต็มวัยทั้งสีขนและขนาดของลำตัว ลูกนกยูงในวัยนี้จะไม่สามารถระบุเพศได้จากการสังเกตลักษณะและสีของขนจากภายนอก จนกว่าลูกนกจะมีอายุ 8 เดือน จึงจะสามารถระบุเพศด้วยจากการสังเกตลักษณะภายนอกและสีของขนได้ แต่ถ้ามองผิวเผินอาจจะเหมารวมได้ว่าเป็นลูกนกชนิดเดียวกันดังนั้นจะต้องสังเกตอย่างละเอียด โดยลูกของนกยูงไทยจะมีสีเขียวเป็นมันเหลือบบริเวณปลายขนแต่ละเส้นจะมีสีน้ำตาลแต้ม ขนบริเวณหัวและคอจะมีสีเขียวเป็นมันเหลือบและจะมีขนสีขาวแซมประปราย ขนปลายปีกจะมีสีน้ำตาลทองและมีสีดำแต้มบ้าง ส่วนลูกนกยูงอินเดียจะมีลักษณะแตกต่างกันที่ขน บริเวณลำตัวและหลังจะมีลายสีน้ำตาลประทั้งเส้น ขนบริเวณคอจะมีสีขาวเทาและมีสีเขียวเป็นมันเหลือบแซมประปราย ส่วนขนบริเวณคอส่วนล่างและหน้าอกจะเริ่มเห็นสีน้ำเงินแซมเป็นจุด ๆ ขนปลายปีกจะมีสีน้ำตาลลายดำ เมื่อมองโดยรวมก็จะพบว่าลูกนกยูงอินเดียจะมีสีที่อ่อนและหม่นกว่าลูกนกยูงไทย มีพฤติกรรมอยู่รวมกันเป็นฝูงในป่าดงดิบทึบ ตัวผู้ชอบทำลานเอาไว้รำแพนหาง และจะรักษาความสะอาดลานอย่างดี เป็นนกที่ระวังตัวมากและสายตาไวมาก ยากที่จะเข้าใกล้ตัวได้ จะบินหนีก่อน เป็นนกที่บินเก่ง ชอบนอนที่สูงและชอบร้องเวลาเช้าและเย็น เป็นนกที่จดจำที่อยู่ของตนได้เป็นอย่างดี
นกยูงอินเดีย ถือเป็นสัตว์ประจำชาติของอินเดีย ในต้นปี ค.ศ. 2016 รัฐบาลท้องถิ่นของรัฐกัว รัฐทางทิศตะวันออกติดชายฝั่งของอินเดียมีความพยายามจะจัดให้นกยูงอินเดียเป็นสัตว์รำคาญ ซึ่งสามารถฆ่าได้ ทำลายได้ เพราะมองว่าสร้างความเสียหายแก่พืชผลทางการเกษตร แต่เรื่องนี้ก็มีการคัดค้านอย่างกว้างขวาง
ปาเป่าไช่
ปาเป่าไช่ หรือ ฮัปโปไซ  คือผัดผักนานาชนิด เป็นหนึ่งในอาหารจีน
การทำ
ทำได้โดยใช้เนื้อสัตว์ เช่น หมู ไก่ แฮม ทอด ในน้ำมัน ใส่ ปลาหรือหอยหรืออาหารทะเลอย่าง กุ้งฝอย หอยเป๋าฮื้อ ปลิงทะเล หมึกกระดอง ฯลฯ และใส่ เห็ดรา เช่น เห็ดหอม หรือ เห็ดหูหนู รวมทั้ง ผัก เช่น หน่อไม้ แคร์รอต พริกหยวก กะหล่ำปลี แปะก๊วย และ ไข่นกกระทา รอให้ส่วนผสมเยอะ ๆ ผัดให้ข้นเข้ากันปรุงรสด้วย ซีอิ๊ว
ความหมายของ "แปด"
ปาเป่าไช่ในภาษาจีน แปลตรงตัวคือ "ผักแปดสมบัติ" โดยทั่วไปจึงมีการใช้ผัก 8 อย่าง
ในลุ่มแม่น้ำแยงซีเกียงของจีน โดยทั่วไปได้ระบุส่วนผสม 8 อย่างในการทำปาเป่าไช่ไว้ แต่ประเภทของส่วนผสมหลักนั้นแตกต่างกันในแต่ละภูมิภาคและแม้แต่ครอบครัวที่แตกต่างกัน
ยกตัวอย่างเช่นอาหารเจ้อเจียง ส่วนประกอบของปาเป่าไช่ ได้แก่ เต้าหู้ขาว ตั้งฉ่าย หัวไชเท้าขาว แคร์รอต เต้าหู้ทอด แห้ว พริกแดง และต้นอ่อนกระเทียม ต่อมาก็นับพริกแดงและกระเทียมเขียวเป็นเครื่องปรุงรส และใส่ถั่วงอกและหน่อไม้ ซึ่งยังคงมีอยู่แปดชนิด
ในเมืองอู๋หู มณฑลอานฮุย มีหัวผักกาด แคร์รอต เห็ดหูหนู เห็ด ผักดอกเหลือง หอมแห้ง ผิวเต้าหู้ หน่อไม้ (หรือซึงฉ่ายแท่ง)
อย่างไรก็ตาม ในญี่ปุ่นนั้นคำว่า 8 ในที่นี้จะหมายถึงว่ามีจำนวนมาก โดยอาจไม่จำเป็นต้องมีแค่ 8 อย่างเสมอไป
กีฬามหาวิทยาลัยแห่งประเทศไทย ครั้งที่ 25
กีฬามหาวิทยาลัยแห่งประเทศไทย ครั้งที่ 25 หรือ ศาลายาเกมส์ จัดการแข่งขันวันที่ 9 - 16 มกราคม พ.ศ. 2541 ณ มหาวิทยาลัยมหิดล วิทยาเขตศาลายา จังหวัดนครปฐม โดยมีมหาวิทยาลัยมหิดลเป็นเจ้าภาพจัดการแข่งขัน จัดการแข่งขัน 16 ชนิดกีฬา มีมหาวิทยาลัยเข้าร่วมแข่งขัน 41 มหาวิทยาลัย มีการชิงชัย 163 เหรียญทอง
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
โคนามิ
โคนามิ เป็นบริษัทผลิตและพัฒนาวิดีโอเกม ของเล่น การ์ดของเล่น การ์ตูน ชั้นนำจากประเทศญี่ปุ่น บริษัทก่อตั้งในปี พ.ศ. 2512 ที่นครโอซากะ โดยคำว่า "โคนามิ" มีที่มาจากตัวอักษรแรกของนามสกุลของผู้ร่วมก่อตั้งได้แก่ คาเงมาสะ โคซึกิ (KOuzuki), โยชิโนบุ นากามะ (NAkama), ฮิโระ มัตสึดะ (Matsuda) และ โชคิจิ อิชิฮารา (Ishihara)
โคโนเอะ ฮิโรโกะ
โคโนเอะ ฮิโรโกะ (近衛熙子 (Konoe Hiroko); 30 เมษายน 2209 – 13 เมษายน 2284) ภรรยาเอกของโทกูงาวะ อิเอโนบุ โชกุนคนที่ 6 แห่งรัฐบาลโชกุนโทกูงาวะ
บันทึก
1666 1741
เขตปกครองตนเองเนเนตส์
เขตปกครองตนเองเนเนตส์ (Nenets Autonomous Okrug; Не́нецкий автоно́мный о́круг; เนเนตส์: Ненёцие автономной ӈокрук, Nenjocije awtonomnoj ŋokruk) เป็นหน่วยองค์ประกอบของสหพันธรัฐรัสเซีย และเป็นส่วนหนึ่งของแคว้นอาร์ฮันเกลสค์ (เขตปกครองตนเองของแคว้นอาร์ฮันเกลสค์) ศูนย์กลางการปกครองของคือเมืองนาเรียน-มาร์ มีพื้นที่ 176,700 ตารางกิโลเมตร (68,200 ตารางไมล์) และมีประชากร 42,090 คนจากการสำรวจสำมะโนประชากร พ.ศ. 2553 (จำนวนประชากรที่น้อยที่สุดในบรรดาประชากรของหน่วยองค์ประกอบ)
แผนการที่จะรวมเขตปกครองตนเองกับแคว้นอาร์ฮันเกลสค์ นำเสนอโดยผู้ว่าการของทั้งสองกลุ่มในสหพันธรัฐเมื่อวันที่ 13 พฤษภาคม พ.ศ. 2563 โดยมีการวางแผนการลงประชามติในเดือนกันยายน อย่างไรก็ตาม แผนดังกล่าวพบกับเสียงคัดค้านจากสาธารณชน เมื่อวันที่ 2 กรกฎาคม ผู้มีสิทธิเลือกตั้งของเขตปกครองตนเองเนเนตส์ เป็นเสียงเดียวกันในสหพันธ์ทั้งหมดที่มีคะแนนเสียง 'คัดค้าน' มากกว่า 'เห็นด้วย' ในการลงประชามติรัฐธรรมนูญของรัสเซียปี พ.ศ. 2563 กระบวนการควบรวมจึงถูกเลื่อนออกไป และถูกยกเลิกโดยสิ้นเชิงเป็นผลลัพธ์ครั้งนี้
ญะมาล อับดุนนาศิร
ญะมาล อับดุนนาศิร ฮุซัยน์ (جمال عبد الناصر حسين; Gamal Abdel Nasser Hussein; 15 มกราคม 1918 - 28 กันยายน 1970) เป็นประธานาธิบดีอียิปต์คนที่สอง​ ดำรงตำแหน่ง​มาตั้งแต่ปี ค.ศ. 1954 จนกระทั่งถึงแก่อสัญกรรมในปี ค.ศ. 1970 นาศิรได้นำการล้มล้างระบอบกษัตริย์ ปี ค.ศ. 1952 และแนะนำการปฏิรูปที่ดินอย่างกว้างขวางในปีต่อมา หลังปี ค.ศ. 1954 ความพยายามทั้งชีวิตของเขาโดยฐานะสมาชิกภราดรภาพมุสลิม เขาได้ทำลายองค์กรดังกล่าว ได้ทำให้ประธานาธิบดี มุฮัมมัด นะญีบ ถูกกักบริเวณภายในบ้านและเข้ารับตำแหน่งผู้บริหารปกครอง เขาได้รับการเลือกตั้งเป็นประธานาธิบดีอย่างเป็นทางการในเดือนมิถุนายน ค.ศ. 1956
ความนิยมของนาศิรในอียิปต์และโลกอาหรับได้พุ่งสูงขึ้น ภายหลังจากที่เขาได้เปลี่ยนให้คลองสุเอซกลายเป็นของรัฐและชัยชนะทางการเมืองของเขาในวิกฤตการณ์คลองสุเอซที่ตามมา ได้เรียกร้องสำหรับความเป็นเอกภาพของชาวอาหรับภายใต้ความเป็นผู้นำของเขาที่เพิ่มมากขึ้น ถึงจุดสูงสุดด้วยการก่อตั้งสหสาธารณรัฐอาหรับกับซีเรีย ตั้งแต่ปี ค.ศ. 1958 ถึง 1961 ในปี ค.ศ. 1962 นาศิรได้เริ่มต้นด้วยหนึ่งในมาตราการสังคมนิยมที่สำคัญและการปฏิรูปความทันสมัยในอียิปต์ แม้ว่าจะล้มเหลวในจุดชนวนของการรวมชาวอาหรับ, ในปี ค.ศ. 1963 ผู้สนับสนุนของนาศริได้รับอำนาจในหลายประเทศอาหรับ แต่เขาได้กลายเป็นผู้ต้องพัวพันในสงครามกลางเมืองเยเมนเหนือและในที่สุดก็เป็นสงครามเย็นอาหรับที่มีขนาดใหญ่กว่ามาก เขาได้เริ่มวาระการดำรงตำแหน่งประธานาธิบดีคนที่สองในเดือนมีนาคม ค.ศ. 1965 หลังจากที่คู่แข่งทางการเมืองของเขาได้ถูกสั่งห้ามจากการเข้าชิงตำแหน่ง หลังจากที่อิยิปต์พ่ายแพ้ให้กับอิสราเอลในสงครามหกวันในปี ค.ศ. 1967 นาศิรได้ประกาศลาออก แต่เขาได้กลับเข้ามารับตำแหน่งอีกครั้งภายหลังจากประชาชนได้เรียกร้องให้เขากลับไปรับตำแหน่งอีกครั้ง ในปี ค.ศ. 1968 นาศิรได้แต่งตั้งตนเองเป็นนายกรัฐมนตรี ได้เปิดฉากสงครามการบั่นทอนกำลัง เพื่อชิงคืนดินแดนที่เสียไป เริ่มต้นกระบวนการที่จะทำให้สร้างความเสื่อมเสียการทหารและออกกำหนดของการปฏิรูปเสรีทางการเมือง ภายหลังจากการสรุปของการประชุมสุดยอดสันนิบาตอาหรับ ปี ค.ศ. 1970 นาศิรได้ประสบหัวใจวายและเสียชีวิต พิธีงานศพของเขาได้ถูกจัดขึ้นในกรุงไคโรซึ่งได้ดึงดูดผู้มาร่วมงานกว่าห้าล้านคนและสร้างความโศกเศร้าทั่วทั้งโลกอาหรับ
อ้างอิง
เชิงอรรถ
ชิวประวัติ
คนของแผ่นดิน
คนของแผ่นดิน เป็นละครโทรทัศน์แนว บทประพันธ์ของ วิลักษณา บทโทรทัศน์โดย วิลักษณา กำกับการแสดงโดย ชูชัย องอาจชัย ผลิตโดย บริษัท ยูม่า 99 จำกัด ออกอากาศทุกวันพุธ–พฤหัสบดี เวลา 20.20 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ธีรเดช วงศ์พัวพันธ์, บุษกร วงศ์พัวพันธ์, พิเชษฐไชย ผลดี, รามาวดี นาคฉัตรีย์, นัฐฐพนธ์ ลียะวณิช, วรฤทธิ์ ไวยเจียรนัย, พงษ์พัฒน์ วชิรบรรจง และนักแสดงชั้นนำอีกมากมาย เริ่มตอนแรกวันที่ 15 มิถุนายน พ.ศ. 2543–3 สิงหาคม พ.ศ. 2543
เรื่องย่อ
เมืองฐานเมืองเล็กเล็ก เมืองหนึ่งที่กำลังประสบปัญหาเศรษฐกิจอย่างหนัก จากการที่คณะผู้บริหารบ้านเมืองได้ยักยอกเงินไปใช้ส่วนตัว จอมพลวู แม่ทัพใหญ่ของเมืองโห เห็นความง่อนแง่นของเมืองฐาน จึงได้คิดแผนการยึดครองเมืองไว้เป็นอาณานิคม โดยเสนอเงินกู้ให้จำนวนมากแลกกับการให้กองทัพเข้ามาตั้งฐานทัพที่เมืองฐานชั่วคราว โดยให้เหตุผลเพื่อต้องการร่วมดูแลคาบสมุทรกับเมืองฐานเท่านั้น บรรดาคณะบริหารของเมืองฐานได้เห็นชอบด้วย ยกเว้น นายอาสา หัวหน้าสหภาพแรงงาน นายอาสาได้ปลุกระดมชาวบ้านให้ลุกขึ้นมาต่อต้านคณะบริหาร แต่ไม่เป็นผลสำเร็จ แต่แล้ววันหนึ่งนายอาสาได้หายตัวไปโดยไม่มีใครรู้ ครั้งเมื่อทัพของจอมพลวูได้เข้ามาตั้งทัพเรียบร้อยแล้ว คณะบริหารทั้งหมดถูกจับประหารชีวิต ประชาชนถูกกักกัน ภาณุหนุ่มไทยเลขาทูตประจำเมืองฐาน หนึ่งในบรรดาคนต่างด้าวที่ถูกเนรเทศให้ออกจากเมือง ได้ไปรักกับอินทิรา ลูกสาวของนายอาษา ภาณุจึงชวนอินทิราหนีข้ามพรมแดนไปประเทศไทยด้วยกัน แต่ทั้งคู่โชคร้ายถูกจับไปอยู่ในค่ายกักกัน ในค่ายกักกันนั้นโหดร้ายมาก ในที่สุดอินทิราก็ลุกขึ้นมาเรียกร้องให้คนในชาติหันมาสู้กับจอมพลวู อินทิราและภาณุจะเรียกร้องประชาธิปไตยคืนมาได้หรือไม่ โปรดติดตามชมคนของแผ่นดิน
เวชระเบียนและสถิติ
เวชระเบียนและสถิติ (medical record and statistics) หมายถึง คำที่มาจากคำว่า เวชระเบียน และ เวชสถิติ ซึ่งมีความหมายรวมถึงทั้งส่วนที่เป็นเวชระเบียน และเวชสถิติ รวมกันทั้งสองคำหลัก ซึ่งมาจากหน้าที่ของส่วนงาน ฝ่าย หรือแผนก ที่ถูกจัดแบ่งในการดำเนินงานของสถานบริการทางการแพทย์และสาธารณสุข ซึ่งงานที่เกี่ยวข้องกับเวชระเบียนแต่เดิมนั้นจะครอบคลุมงานที่เป็นงานด้านเวชสถิติ เอาไว้ด้วยจึงมักเรียกส่วนงาน ฝ่าย หรือแผนกนั้นรวมกันว่า เวชระเบียนและสถิติ ในสถานบริการทางการแพทย์และสาธารณสุขบาง แห่งนั้นอาจมีการแบ่งแยกย่อยออกจากกัน ส่วนสมาคมที่มีการจัดตั้งขึ้นสำหรับบุคลากรทางด้านเวชระเบียนและสถิตินั้น มีชื่อว่า สมาคมเวชสถิติแห่งประเทศไทย เมื่อวันที่ 15 กุมภาพันธ์ พ.ศ. 2553 โดยมีสำนักงานใหญ่ของสมาคมตั้งอยู่ที่ 3/109 ซอยอินทามระ 35 แขวงรัชดาภิเษก เขตดินแดง กรุงเทพมหานคร โดยมี นายประสพชัย พานาดา เป็นนายกสมาคม และกรรมการอีกจำนวน 9 คน
เบรย์ ไวแอ็ตต์
วินแดม ลอว์เรนซ์ โรทันดา (Windham Lawrence Rotunda; เกิด 23 พฤษภาคม ค.ศ. 1987) นักมวยปล้ำอาชีพชาวอเมริกันที่เซ็นสัญญากับWWEในนาม เบรย์ ไวแอ็ตต์ (Bray Wyatt) เป็นหลานของแบล็กแจ็ก มูลลิแกน ลูกชายของไมค์ โรทันดา และพี่ชายของโบ ดัลลัส
ประวัติ
เขาได้เปิดตัวในค่ายฝึกทักษะของ WWE อย่าง Florida Championship Wrestling (FCW) ในปี 2009 ใช้ชื่อว่าอเล็กซ์ โรทันโด ปีต่อมาได้เข้าร่วมแข่งขันNXTซีซั่น2ใช้ชื่อฮัสกี แฮร์ริส โดยคาวาลเป็นผู้ชนะ ในเฮลอินเอเซล (2010)แฮร์ริสกับไมเคิล แมคกิลลิคัตตีได้เข้าไปรบกวนการปล้ำระหว่างเวด บาร์เร็ตต์และจอห์น ซีนา โดยลอบทำร้ายซีนาทำให้แพ้ และต้องกลายมาเป็นสมาชิกของกลุ่มเดอะเน็กซัส วันต่อมาแฮร์ริสกับแมคกิลลิคัตีก็ได้เข้าร่วมกลุ่มเน็กซัส ในรอว์ 31 มกราคม 2011 หลังจากแฮร์ริสและแมคกิลลิคัตตีไม่สามารถคว้าแชมป์แท็กทีม WWEได้ แรนดี ออร์ตันออกมาเล่นงานด้วยท่า RKO ใส่แฮร์ริสกับแมคกิลลิคัตตี และเตะศีรษะของแฮร์ริสจนต้องพักตามบท  ก่อนถูกส่งกลับไปอยู่ FCW ใช้ชื่อว่า แอ็กเซล มูลลิแกน ต่อมาได้เปลี่ยนชื่อเป็น เบรย์ ไวแอ็ตต์ เปิดตัวใน NXT
เดอะไวแอ็ตต์แฟมิลี(เบรย์, ฮาร์เปอร์และโรแวน)เปิดตัวในรอว์ 8 กรกฎาคม 2013 โดยการทำร้ายเคนจนบาดเจ็บ ในซัมเมอร์สแลม (2013)เบรย์เอาชนะเคนไปได้ในแมตช์ที่มีไฟรอบเวที ในรอว์ 28 ตุลาคม แดเนียล ไบรอันกำลังให้สัมภาษณ์ที่หลังฉากก็โดนไวแอ็ตต์เข้ามารุมกระทืบจนน่วม ในทีแอลซี (2013)ไวแอ็ตต์แฟมิลีเอาชนะไบรอันไปแบบแฮนดิแคป 3 รุม 1 ในรอว์ 30 ธันวาคม ไบรอันเอาชนะฮาร์เปอร์กับโรแวนไปได้ใน gauntlet match และได้เจอกับเบรย์ ก่อนจะถูกฮาร์เปอร์กับโรแวนก่อกวน หลังแมตช์ไบรอันได้ขอเข้าร่วมกลุ่มไวแอ็ตต์แฟมิลี ในรอว์ 13 มกราคม เบรย์ได้จับคู่กับไบรอัน แพ้ฟาล์วให้กับดิ อูโซส์(เจย์และจิมมี) เพราะฮาร์เปอร์กับโรแวนขึ้นมาก่อกวน คืนเดียวทั้งสองทีมได้รีแมตช์กันในกรงเหล็ก สุดท้ายอูโซส์เอาชนะไปได้ หลังแมตช์เบรย์ด่าไบรอันและจะลงโทษ แต่ไบรอันดิ้นหลุดออกจากท่า Sister Abigail แล้วกระโดดถีบเบรย์หลายดอก ต่อด้วยท่าเตะต่อเนื่องจนเบรย์หมดสภาพ ฮาร์เปอร์กับโรแวนพยายามปีนกรงเข้ามาแต่ไบรอันก็เหวี่ยงเบรย์ไปอัดใส่จนไม่สามารถปีนเข้ามาได้ แล้วก็ปิดท้ายด้วยท่าเข่าลอยใส่เบรย์ จากนั้นก็ปีนกรงขึ้นไปฉลองด้วยท่า Yes! Yes! Yes! ในรอยัลรัมเบิล (2014)เบรย์เอาชนะไบรอันไปได้ คืนเดียวกันไวแอ็ตต์ได้ก่อกวนจอห์น ซีนาในการชิงแชมป์ WWEกับแรนดี ออร์ตัน ทำให้ซีนาไม่ได้แชมป์
ในรอว์ 27 มกราคม ไวแอ็ตต์แฟมิลีได้ลอบทำร้ายซีนา, แดเนียล ไบรอัน และเชมัส ในการคัดเลือกทีมเข้าร่วมอิลิมิเนชั่น แชมเบอร์กับเดอะชีลด์ ทำให้ทีมของไบรอันชนะฟาล์วและได้เข้ารอบไป เดอะชีลด์แค้นมากจึงขอท้าเจอกันในอิลิมิเนชั่น แชมเบอร์ (2014) สุดท้ายไวแอ็ตต์เป็นฝ่ายชนะ คืนเดียวกันได้ก่อกวนซีนาอีกทำให้ไม่ได้แชมป์ ในเรสเซิลเมเนีย ครั้งที่ 30เบรย์แพ้ให้ซีนาเป็นครั้งแรก เรื่องราวระหว่างซีนาและไวแอ็ตต์ยังคงดำเนินอยู่ ในรอว์ 14 เมษายน ทั้งคู่ได้ท้าเจอกันในกรงเหล็กเอ็กซ์ตรีมรูลส์ (2014) เพื่อเป็นการให้ไวแอ็ตต์นั้นพิสูจน์ตัวเอง ซึ่งไวแอ็ตต์รับคำท้า และไวแอ็ตต์ก็เป็นฝ่ายชนะ ต่อมาทั้งคู่ได้ท้าเจอกันแบบ Last Man Standing ในเพย์แบ็ค (2014) สุดท้ายไวแอ็ตต์เป็นฝ่ายแพ้จบเรื่องราว ในสแมคดาวน์ 13 มิถุนายน เบรย์ได้เอาชนะดีน แอมโบรสคว้าสิทธิ์เข้าร่วมไต่บันไดชิงแชมป์โลกในมันนีอินเดอะแบงก์ (2014) โดยซีนาชนะคว้าแชมป์ไปได้ ในรอว์ 30 มิถุนายน ไวแอ็ตต์แฟมิลีได้ไปลอบทำร้ายคริส เจริโค และได้เจอกันในแบทเทิลกราวด์ (2014)โดยเจริโคชนะ และได้รีแมตช์ในซัมเมอร์สแลม (2014)ครั้งนี้เบรย์เป็นฝ่ายชนะ เรื่องราวทั้งคู่จบลงในรอว์ 8 กันยายนแบบกรงเหล็กซึ่งไวแอ็ตต์ชนะ
ในเฮลอินเอเซล (2014)ไวแอ็ตต์ได้ลอบทำร้ายดีน แอมโบรสทำให้แพ้เซท รอลลินส์ ในเซอร์ไวเวอร์ซีรีส์ (2014) ไวแอ็ตต์ชนะฟาล์วแอมโบรส ก่อนจะได้รีแมตช์กันในทีแอลซี (2014) ในรูปแบบโต๊ะ บันได และเก้าอี้ สุดท้ายไวแอ็ตต์ก็เอาชนะไปได้ ไวแอ็ตต์ได้ท้าเจอกับดิอันเดอร์เทเกอร์ในเรสเซิลเมเนีย ครั้งที่ 31 และแพ้ให้กับอันเดอร์เทเกอร์ ในมันนีอินเดอะแบงก์ (2015) เบรย์ได้มาก่อกวนโรแมน เรนส์ ทำให้พลาดโอกาสคว้ากระเป๋า จากนั้นมีการประกาศทั่งคู่เจอกันในแบทเทิลกราวด์ (2015) ซึ่งเบรย์ชนะจากการช่วยของฮาร์เปอร์เป็นการรวมไวแอ็ตต์แฟมิลีอีกครั้ง ในซัมเมอร์สแลม (2015)เบรย์กับฮาร์เปอร์แพ้ให้เรนส์กับแอมโบรส คืนต่อมาในรอว์ ไวแอ็ตต์ได้เปิดตัวสมาชิกใหม่ บรอน สโตรว์แมน ในเฮลอินเอเซล (2015)เบรย์แพ้ให้เรนส์ในเฮลล์อินเอเซลล์ แมทช์เป็นการจบเรื่องราว ในท้ายรายการไวแอ็ตต์แฟมิลีได้มารุมทำร้ายอันเดอร์เทเกอร์ ในเซอร์ไวเวอร์ซีรีส์ (2015) ไวแอ็ตต์แฟมิลี(เบรย์และฮาร์เปอร์)ได้แพ้ให้กับเดอะบราเทอส์ออฟเดสตรักชัน(อันเดอร์เทเกอร์และเคน) ในทีแอลซี (2015)ไวแอ็ตต์แฟมิลีเอาชนะทีม ECWไปแบบแท็กทีม 8 คนจับฟาดใส่โต๊ะคัดออก ใน Live Event วันที่ 13 เมษายน 2016 เบรย์ได้รับบาดเจ็บที่บริเวณน่องขวาในแมตช์กับโรแมน เรนส์
19 กรกฎาคม เบรย์ได้ถูกดราฟท์ไปสแมคดาวน์ ในแบทเทิลกราวด์ (2016)ไวแอ็ตต์เอาชนะเดอะนิวเดย์ไปได้แบบแท็กทีม6คน ต่อมาเปิดศึกกับแรนดี ออร์ตัน และมีแมตช์จะเจอกันในแบ็กแลช (2016) แต่เบรย์ได้ลอบทำร้ายออร์ตันจนไม่สามารถปล้ำได้ โดยให้เคนปล้ำแทน และเบรย์ก็แพ้จากการก่อกวนของออร์ตัน ในโนเมอร์ซี (2016)เบรย์เอาชนะออร์ตันไปได้ จากการช่วยเหลืออีกครั้งของฮาร์เปอร์ และเป็นการกลับมารวมกลุ่มไวแอ็ตต์แฟมิลี ต่อมาออร์ตันได้ขอเข้าร่วมกลุ่มไวแอ็ตต์แฟมิลี และในทีแอลซี (2016)เบรย์กับออร์ตันได้คว้าแชมป์สแมคดาวน์แท็กทีม WWEจากฮีท สเลเตอร์และไรโน ก่อนเสียให้อเมริกันอัลฟา ออร์ตันได้เป็นผู้ชนะรอยัลรัมเบิล (2017) และเบรย์ได้คว้าแชมป์ WWEสมัยแรกในแมตช์อิลิมิเนชั่น แชมเบอร์ (2017) ทำให้เบรย์ต้องป้องกันแชมป์กับออร์ตันในเรสเซิลเมเนีย ครั้งที่ 33 และเสียแชมป์หลังจากครองได้เพียง 49 วัน 10 เมษายน เบรย์ได้ย้ายมารอว์ก่อนจะชนะออร์ตันไปได้แบบ House of Horrors ในเพย์แบ็ก (2017)เป็นการจบเรื่องราว ในปลายปี 2017 เบรย์ได้เปิดศึกกับแมต ฮาร์ดีและจบศึกลงในแมตช์ Ultimate Deletion ที่บ้านของแมต The Hardy Compound โดยเบรย์เป็นฝ่ายแพ้และถูกจัดการตกทะเลสาบ Lake of Reincarnation ในเรสเซิลเมเนีย ครั้งที่ 34เบรย์ได้โผล่มาช่วยแมตจนชนะคว้าถ้วย André the Giant Memorial Battle Royal ทั้งสองกอดกันก่อนจะฉลองชัยชนะของแมต จึงสิ้นสุดความบาดหมางกัน และทั้งสองก็ร่วมทีมกันคว้าแชมป์รอว์แท็กทีม WWEมาได้ก่อนเสียให้ B-Team
ในเดือนเมษายน 2019 เบรย์ได้มาในกิมมิคใหม่เป็นพิธีกรรายการ Firefly Fun House ในซัมเมอร์สแลม 2019 เบรย์ได้เปิดตัวในร่างใหม่อย่าง The Fiend โดยใส่หน้ากากปีศาจเอาชนะฟิน บาเลอร์ไปได้ ต่อมาได้ชิงแชมป์ยูนิเวอร์แซล WWEกับเซท รอลลินส์ใน Hell in a Cell แต่จบลงด้วยการไม่มีผลตัดสิน ในเดือนตุลาคมเบรย์ได้ถูกดราฟท์ไปอยู่สแมคดาวน์ ใน Crown Jewel เบรย์ได้คว้าแชมป์ Universal สมัยแรกจากเซท ก่อนเสียให้ Goldberg ใน WrestleMania 36 เอาชนะจอห์น ซีนาไปได้ในกติกา Firefly Fun House match ใน SummerSlam 2020 สามารถคว้าแชมป์ Universal คืนได้จากบรอน สโตรว์แมนเป็นสมัย2 ก่อนเสียให้โรแมน เรนส์ที่ศึก Payback ภายในสัปดาห์เดียว ต่อมาได้มีอเล็กซา บลิสเป็นเพื่อนและได้เปิดศึกกับแรนดี ออร์ตันและถูกออร์ตันเผาทั้งเป็นในแมตช์ Firefly Inferno Match ศึก TLC และกลับมาใน Fastlane 2021 และได้ท้าเจอกับออร์ตันใน WrestleMania 37 แต่เบรย์เป็นฝ่ายแพ้เพราะถูกอเล็กซาก่อกวนสมาธิจนถูกท่า RKO จับกดนับ 3 31 กรกฎาคม 2021 เบรย์ได้ออกจาก WWE หลังร่วมงานกับสมาคมเป็นเวลา 12 ปี
ใน Extreme Rules 8 ตุลาคม 2022 เบรย์ได้กลับมาสู่วงการมวยปล้ำอีกครั้งใน WWE และได้ขึ้นปล้ำแมตช์แรกตั้งแต่กลับมาในรอยัลรัมเบิล 2023 เอาชนะแอลเอ ไนท์ไปได้ในกติกา Pitch Black ในช่วงต้นปี 2023 เบรย์ได้มีอาการบาดเจ็บต้องพักอย่างไม่มีกำหนดทำให้บทที่ปูไว้กับบ็อบบี แลชลีย์ช่วงเรสเซิลเมเนีย ครั้งที่ 39ต้องถูกยกเลิก
ฟุตบอลในประเทศคาซัคสถาน
ฟุตบอลในประเทศคาซัคสถาน บริหารโดยสหพันธ์ฟุตบอลคาซัคสถานซึ่งทำหน้าที่ควบคุมฟุตบอลทีมชาติทั้งทีมชาย ทีมหญิง และทีมฟุตซอล ฟุตบอลเป็นกีฬาที่ได้รับความนิยมมากที่สุดในประเทศ รองลงมาคือ ฮอกกี้น้ำแข็ง
ดัชชีเอเธนส์
อาณาจักรดยุกแห่งเอเธนส์ (Duchy of Athens) เป็นหนึ่งในอาณาจักรครูเสดที่ตั้งอยู่ในกรีซหลังจากการได้รับชัยชนะของจักรวรรดิไบแซนไทน์ระหว่างสงครามครูเสดครั้งที่ 4 ที่ครอบคลุมบริเวณอัตติคา และโบเธียและรุ่งเรืองต่อมาจนมาเสียแก่จักรวรรดิออตโตมัน ในคริสต์ศตวรรษที่ 15
กีฬามหาวิทยาลัยแห่งประเทศไทย ครั้งที่ 24
กีฬามหาวิทยาลัยแห่งประเทศไทย ครั้งที่ 24 หรือ หัวหมากเกมส์ จัดการแข่งขันวันที่ 14 - 21 มกราคม พ.ศ. 2540 ณ มหาวิทยาลัยรามคำแหง กรุงเทพมหานคร โดยมีมหาวิทยาลัยรามคำแหงเป็นเจ้าภาพจัดการแข่งขัน จัดการแข่งขัน 21 ชนิดกีฬา มีมหาวิทยาลัยเข้าร่วมแข่งขัน 42 มหาวิทยาลัย และมีการชิงชัย 172 เหรียญทอง
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
สโมสรวอลเลย์บอลเกาะกูดคาบาน่า
สโมสรวอลเลย์บอลเกาะกูดคาบาน่า เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2558 โดยทีมนี้เข้าแข่งขันในวอลเลย์บอลไทยแลนด์ลีก
ประวัติ
ภายใต้การบริหารการจัดการของบริษัทราชบุรีวอลเลย์บอลคลับจำกัด ในปี พ.ศ. 2558 โดยมีนางศมานันท์ เหล่าวณิชวิศิษฎ ดำรงตำแหน่งเป็นประธานสโมสร และ นายกฤติเดช ประชานุกูล ดำรงตำแหน่งเป็นรองประธานสโมสร และเพื่อต้องการส่งเสริมอาชีพในสายกีฬาวอลเลย์บอลให้มีความเป็นมืออาชีพและร่วมพัฒนาวงการวอลเลย์บอลของประเทศให้เติบโตอย่างยั่งยืน ให้เป็นที่ยอมรับและสามารถเทียบชั้นได้ในระดับสากล เพื่อเป้าหมายสูงสุด สโมสรวอลเลย์บอลราชบุรี จึงถูกวางรากฐานอย่างมั่นคง มีการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวและพร้อมก้าวสู้ความสำเร็จสูงสุดร่วมกัน
สโมสรวอลเลย์บอลราชบุรี เข้าร่วมในปีแรกคือ วอลเลย์บอลดิวิชัน 2 (โปรชาเลนจ์) ช่วงการแข่งขันในเดือนสิงหาคม พ.ศ. 2558 ด้วยผลงานที่โดดเด่นสโมสรวอลเลย์บอลราชบุรี จึงสามารถทำผลงานได้อย่างยอดเยี่ยม สามารถคว้าแชมป์มาครองได้เป็นผลสำเร็จ และติดอันดับเลื่อนชั้นสู่การแข่งขันวอลเลย์บอลอาชีพถ้วยสูงสุดของประเทศไทยวอลเลย์บอลชายไทยแลนด์ลีก 2015-16 และผลงานในไทยแลนด์ลีก ทีมราชบุรีปิดฤดูกาล ในอันดับที่ 5 ของตาราง ซึ่งยังได้สิทธิ์ในการเล่นวอลเลย์บอลไทยเดนมาร์คซูเปอร์ลีก และวอลเลย์บอลชายไทยแลนด์ลีก 2016-17 ต่อไป ทั้งหมดนี้เป็นผลมาจากการสร้างรากฐานที่แข่งแกร่งและมั่นคง ประจักษ์ต่อทุกสายตาและเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลราชบุรี
รายชื่อผู้เล่นฤดูกาล 2020-21
''ข้อมูล ณ เดือนพฤศจิกายน พ.ศ. 2564''
ธาตุ
ในทางเคมี ธาตุ คือ สารบริสุทธิ์ซึ่งประกอบด้วยอนุภาคมูลฐานเลขอะตอม อันเป็นจำนวนของโปรตอนในนิวเคลียสของธาตุนั้น ตัวอย่างธาตุที่คุ้นเคยกัน เช่น คาร์บอน ออกซิเจน อะลูมิเนียม เหล็ก ทองแดง ทองคำ ปรอทและตะกั่ว
จนถึงเดือนพฤษภาคม พ.ศ. 2554 มีการบ่งชี้ธาตุแล้ว 118 ธาตุ ล่าสุดคือ ออกาเนสซอน ใน พ.ศ. 2545 ในบรรดาธาตุที่รู้จักกัน 118 ธาตุนั้น มีเพียง 94 ธาตุแรกเท่านั้นที่เชื่อกันว่าเกิดขึ้นเองตามธรรมชาติบนโลก และมี 80 ธาตุที่เสถียรหรือโดยพื้นฐานแล้วเสถียร ขณะที่ที่เหลือเป็นธาตุกัมมันตรังสี ซึ่งจะสลายตัวไปเป็นธาตุที่เบากว่าในระยะเวลาที่แตกต่างกันจากเสี้ยววินาทีไปจนถึงหลายพันล้านปี ธาตุใหม่ ๆ ซึ่งมีเลขอะตอมสูงกว่าที่มีอยู่ตามธรรมชาติ สังเคราะห์ขึ้นจากผลิตภัณฑ์ของปฏิกิริยานิวเคลียร์
เชื่อกันว่าธาตุเคมีเกิดขึ้นจากกระบวนการของเอกภพหลายอย่าง รวมทั้งไฮโดรเจน ฮีเลียม และลิเทียม เบริลเลียมและโบรอนปริมาณน้อยกว่า เกิดขึ้นระหว่างบิกแบงและปฏิกิริยาการแตกเป็นเสี่ยงของรังสีคอสมิก (cosmic-ray spallation) การเกิดขึ้นของธาตุที่หนักขึ้นตั้งแต่คาร์บอนไปจนถึงธาตุที่หนักที่สุดนั้นเป็นผลจากการสังเคราะห์นิวเคลียสของดาวฤกษ์ และมหานวดาราได้ทำให้ธาตุเหล่านี้มีสำหรับระบบสุริยะเนบิวลาและการก่อตัวของดาวเคราะห์ และเหตุการณ์ของเอกภพซึ่งทำให้เกิดการเปลี่ยนแปลงอื่น ๆ ซึ่งระเบิดธาตุที่สร้างขึ้นใหม่เหล่านี้จากดาวฤกษ์ออกสู่อวกาศ ขณะที่ธาตุส่วนใหญ่มักถูกมองว่าเสถียร แต่การแปรนิวเคลียส (nuclear transformation) ตามธรรมชาติของธาตุหนึ่งเป็นอีกธาตุหนึ่งนั้นยังดำเนินอยู่ในปัจจุบัน โดยการสลายตัวของธาตุกัมมันตรังสี เช่นเดียวกับกระบวนการนิวเคลียร์อื่น ๆ เช่น การยิงรังสีคอสมิกและนิวเคลียร์ฟิชชันตามธรรมชาติของนิวเคลียสธาตุหนักหลายชนิด
เมื่อธาตุแตกต่างกันสองธาตุรวมตัวกันทางเคมี โดยมีอะตอมยึดเข้าด้วยกันด้วยพันธะเคมี ผลที่ได้เรียกว่า สารประกอบเคมี สองในสามของธาตุเคมีที่พบได้บนโลกพบเฉพาะในรูปของสารประกอบ และในหลายกรณี หนึ่งในสามที่เหลือนั้นก็มักพบเป็นสารประกอบเป็นส่วนใหญ่ สารประกอบเคมีอาจประกอบด้วยธาตุที่รวมเข้าด้วยกันในสัดส่วนจำนวนเต็มแน่นอน ดังเช่น น้ำ เกลือแกง และแร่ อย่างควอตซ์ แคลไซต์ และแร่โลหะบางชนิด อย่างไรก็ดี พันธะเคมีของธาตุหลายประเภทส่งผลให้เกิดเป็นของแข็งผลึกและอัลลอยโลหะ ซึ่งไม่มีสูตรเคมีแน่นอน สสารของแข็งส่วนใหญ่บนโลกเป็นประเภทหลังนี้ คือ อะตอมก่อเป็นสสารของเปลือกโลก แมนเทิล และแก่นโลกชั้นในก่อสารประกอบเคมีที่มีองค์ประกอบหลากหลาย แต่ไม่มีสูตรเอมพิริคัลแน่ชัด
ประวัติศาสตร์การค้นพบและการใช้ธาตุเคมีเริ่มขึ้นด้วยสังคมมนุษย์ยุคแรกเริ่มที่พบธาตุธรรมชาติอย่างทองแดงหรือทองคำ และสกัด (หลอม) เหล็กและโลหะอื่นบางชนิดจากแร่โลหะนั้น นักเล่นแร่แปรธาตุและนักเคมีภายหลังบ่งชี้ธาตุเพิ่มขึ้นอีกมาก ซึ่งธาตุที่เกิดขึ้นเองตามธรรมชาติเกือบทั้งหมดเป็นที่ทราบกันใน ค.ศ. 1900 คุณสมบัติของธาตุเคมีมักสรุปโดยใช้ตารางธาตุ ซึ่งจัดธาตุเรียงตามเลขอะตอม แบ่งเป็นแถว ("คาบ") ซึ่งธาตุที่อยู่ในคอลัมน์ ("หมู่") เดียวกันจะมีคุณสมบัติทางกายภาพและทางเคมีเกิดเวียนซ้ำ เกือบทุกธาตุมีประโยชน์ใช้งานสำคัญต่อมนุษย์อย่างน้อยหนึ่งอย่าง ซึ่งอาจอยู่ในรูปบริสุทธิ์หรืออยู่ในสารประกอบเคมีหรือสารผสมหลายชนิด ยกเว้นธาตุกัมมันตรังสีที่มีครึ่งชีวิตสั้น ธาตุทั้งหมดหลังยูเรเนียม และรวมไปถึงอะเมริเซียม ปัจจุบันมีผลิตเป็นอุตสาหกรรม ซึ่งส่วนใหญ่มีความบริสุทธิ์สูง
ประมาณยี่สิบสี่ธาตุมีความสำคัญต่อสิ่งมีชีวิตหลายชนิด ธาตุหายากส่วนใหญ่บนโลกไม่จำเป็นต่อการดำรงชีวิต (ยกเว้น เซเลเนียมหรือไอโอดีน) ขณะที่ธาตุส่วนน้อยที่พบได้ค่อนข้างทั่วไป (อะลูมิเนียมและไทเทเนียม) ไม่จำเป็น สิ่งมีชีวิตส่วนใหญ่มีความต้องการธาตุร่วมกัน แต่มีความแตกต่างเล็กน้อยระหว่างพืชและสัตว์ ตัวอย่างเช่น สาหร่ายมหาสมุทรใช้โบรมีน แต่พืชบกและสัตว์ดูเหมือนไม่ต้องการเลย สัตว์ทุกชนิดต้องการโซเดียม แต่พืชบางชนิดไม่ต้องการ พืชต้องการโบรอนและซิลิกอน แต่สัตว์ไม่ต้องการหรืออาจต้องการในปริมาณเล็กน้อยมาก) มีเพียงหกธาตุ ได้แก่ คาร์บอน ไฮโดรเจน ไนโตรเจน แคลเซียม และฟอสฟอรัส ประกอบกันขึ้นเป็นเกือบ 99% ของมวลร่างกายมนุษย์ นอกเหนือไปจากหกธาตุหลักซึ่งประกอบเป็นร่างกายมนุษย์ส่วนใหญ่นั้น มนุษย์ยังต้องการบริโภคธาตุอีกอย่างน้อยสิบสองธาตุ
วัดชัยมงคล (จังหวัดพิจิตร)
วัดชัยมงคล เลขที่ 332 ถนนประเวศน์ ตำบลบางมูลนาก อำเภอบางมูลนาก จังหวัดพิจิตร ได้รับพระราชทานวิสุงคามสีมา วันที่ 30 ตุลาคม พ.ศ. 2479 เป็นที่ธรณีสงฆ์ 14 ไร่ 3 งาน 5 ตารางวา สังกัดมหานิกาย เขตปกครองคณะสงฆ์ ตำบลเนินมะกอก อำเภอบางมูลนาก จังหวัดพิจิตร ภาค  4
ประวัติ
วัดชัยมงคล เดิมเขียนว่า วัดไชยมงคล ท่านเจ้าคุณพระมงคลเทพมุนี ( นวม พุทธสร ) วัดอนงคาราม กรุงเทพมหานคร ซึ่งเป็นเจ้าคณะมณฑลพิษณุโลก นามวัดใหม่นี้ว่า วัดชัยมงคล
ปูชนียวัตถุและโบราณวัตถุ
ไม่มีปูชนียวัตถุ และโบราณวัตถุอันสำคัญทางประวัติศาสตร์
วัดชัยมงคลเป็นวัดที่สร้างขึ้นเมื่อปี พ.ศ. 2467พุทธศาสนิกชนมีความศรัทธาต่อพระพุทธศาสนา ได้ร่วมแรงร่วมใจสละทรัพย์สร้างวัดและอุโบสถให้พระสงฆ์และประชาชนได้ใช้ประกอบศาสนพิธีของชาวพุทธ
สร้างกุฏิ ทางวัดได้ทำการบูรณะซ่อมแซมใหม่ สร้างสะพานใหม่โดยใช้เสาคอนกรีต รอด ตง พื้นเป็นไม้ สร้างกุฏิรับรองสงฆ์ พ.ศ. 2501 - พ.ศ. 2510 สร้างกุฏิไม้ “ สว่างผล “ และกุฏิ “ บุญเครือชู “ สร้างศาลากรรมฐาน สร้างเมรุเป็นคอนกรีตเสริมเหล็ก  สร้างหอสวดมนต์ต์ต์ ทรงไทยมีช่อฟ้า ใบระกา หางหงส์ เสาท่อนล่างเป็นคอนกรีตเสริมเหล็ก สร้างสะพานคอนกรีตเสริมเหล็ก  สร้างศาลา เพชรสว่างภู่สวรรค์
พ.ศ. 2510 - พ.ศ. 2533 สร้างกุฏิ พฤกษะวันหัตถมารถ สร้างกุฏิตึก ร่วมใจญาติติอุทิศสร้าง ปฏิสังขรณ์กุฏิทรงไทย สร้างกุฏิทรงไทย “วิทยาประสาธน์โพธิรักษ์ สร้างกุฏิทรงไทย  สร้างศาลาการเปรียญหลังใหม่ ลักษณะทรงไทยประยุกต์ ใช้ชื่อว่า “ ศาลาชัยมงคล “สร้างกุฏิทรงไทย สุขสันติโพธิสมบัติ สร้างกุฏิทรงไทย “บุพพการิยานุสรณ์” ครึ่งตึกครึ่งไม้ ลักษณะทรงไทยประยุกต์  สะพานคอนกรีตเสริมเหล็กผ่านหน้ากุฏิ “สุขสันติโพธิสมบัติ“ และกุฏิ“สุขสวัสดิ์-พิเศษธรรมนิวิษฐ์ สร้างชานรอบเมรุ
สร้างสะพานคอนกรีตเสริมเหล็ก ผ่านหน้ากุฏิโพธิสมบัติปัจจุบันเป็นศาลาอเนกประสงค์ กุฏิธรรมโชติ และโรงเรียนโพธิรักษ์พิทยาคาร“ สร้างสะพานคอนกรีตเสริมเหล็ก ผ่านหน้ากุฏิ“บุพการิยานุสรณ์“ สร้างกุฏิหลวงพ่อเขียน ธมฺมรกฺขิโต ลักษณะทรงไทยประยุกต์ชั้นเดียวสร้างห้องเก็บเครื่องกำเนิดไฟฟ้า สร้างด้วยคอนกรีตเสริมเหล็กสร้างสะพานคอนกรีตเสริมเหล็กผ่านหน้ากุฏิหลวงพ่อเขียน ธมฺมรกฺขิโต และโรงเรียนปริยัติธรรม“จันทรมณี“ สร้างสะพานคอนกรีตเสริมเหล็ก เชื่อมระหว่างสะพานหน้าวัดกับห้องเครื่องกำเนิดไฟฟ้า ต่อระเบียงกุฏิอาวาส]ทำการบูรณะซ่อมแซมอุโบสถ โดยทำการรื้อเครื่องบนทั้งหมด สร้าง[[หอระฆัง บูรณะซ่อมแซมกุฏิ “สุขสถิตย์อเนกประโยชน์สร้างกุฏิ “โพธิ-บุญ-สว่าง ร้างศาลาเอนกประสงค์ทำการเปลี่ยนสายไฟฟ้าภายในบริเวณวัด สร้างกุฏิ สุขรุ่งโรจน์สถาพร ทำการขยายสะพานคอนกรีตเสริมเหล็ก
อีกอร์ เซียร์เกเยฟ
อีกอร์ ดมิตรีเยวิช เซียร์เกเยฟ (Игорь Дмитриевич Сергеев) เป็นนายทหารชาวโซเวียตรัสเซีย และต่อมาได้เป็นรัฐมนตรีว่าการกระทรวงกลาโหมรัสเซียระหว่างค.ศ. 1997 ถึง 2001 เขาเป็นบุคคลเดียวที่ได้รับยศจอมพลแห่งสหพันธ์รัฐรัสเซียจนถึงปัจจุบัน
เซียร์เกเยฟเกิดในเมืองลือซือชันสก์ ประเทศยูเครน ในสมัยที่เป็นส่วนหนึ่งของสหภาพโซเวียต เดิมทีเขาเป็นทหารเรือ แล้วก็โอนย้ายมาเป็นทหารบก และได้ปฏิบัติหน้าที่ในกองกำลังจรวดทางยุทธศาสตร์ จนกระทั่งได้รับตำแหน่งผู้บัญชาการกองกำลังดังกล่าวในปี 1992 โดยมีหน้าที่ควบคุมดูแลอาวุธนิวเคลียร์ที่ตกทอดจากสหภาพโซเวียต
เซียร์เกเยฟได้รับแต่งตั้งเป็นรัฐมนตรีว่าการกระทรวงกลาโหมโดยประธานาธิบดีเยลต์ซินเมื่อปี 1997 และในเดือนพฤศจิกายนของปีเดียวกัน เขาก็ได้รับการเลื่อนยศเป็นจอมพลแห่งสหพันธรัฐรัสเซีย
อ้างอิง
19382006
อ่าวอูจิอูระ
อ่าวอูจิอูระ หรืออ่าวฟุงงะ  เป็นอ่าวตั้งอยู่ทางตะวันออกเฉียงใต้ของเกาะฮกไกโดทางตอนเหนือของประเทศญี่ปุ่น ยังเป็นที่รู้จักกันในชื่ออ่าวอิบูริและอ่าวภูเขาไฟ
ประวัติ
ชาวโจมงตั้งรกรากครั้งแรกในชายฝั่งของอ่าวอูจิอูระตั้งแต่ 4,000 ปีก่อนคริสตกาล การตั้งถิ่นฐานและการค้าถูกพบตามแนวชายฝั่งเช่นแหล่งโบราณคดีโอฟูเนะ ที่ชาวโจมงพึ่งพาแหล่งน้ำเพื่อเป็นเส้นทางการค้าไปยังที่ตั้งถิ่นฐานอื่น ๆ ของชาวโจมงทางตอนเหนือของโทโฮกุ ในประวัติศาสตร์สมัยใหม่อ่าวแห่งนี้ได้รับการจัดทำแผนที่ในระหว่างการเดินทางในช่วงปลายศตวรรษที่สิบแปดของผู้บัญชาการราชนาวีวิลเลียม โรเบิร์ต พาวตัน และลูกเรือเอชเอ็มเอส พรอวิเดนซ์ (1791) ในระหว่างการปะทุของภูเขาอูซุที่อยู่ใกล้เคียง เนื่องจากการปะทุของภูเขาไฟอ่าวแห่งนี้จึงถูกเรียกว่า "อ่าวภูเขาไฟ" ในเดือนกันยายน 1796 ผู้บัญชาการนำเรือและลูกเรือของเขาพบปะกับชาวไอนุและชาวญี่ปุ่นที่อาศัยอยู่รอบอ่าวในขณะที่เขากำลังสำรวจชายฝั่งของอ่าว และในตอนเย็นก็ได้มีการจัดงานเลี้ยงขึ้น พวกเขาแลกเปลี่ยนแผนที่กับชาวญี่ปุ่นและสนทนาโดยใช้ภาษารัสเซีย
ภูมิศาสตร์
อ่าวอูจิอูระเป็นอ่าวตั้งอยู่ทางตะวันออกของคาบสมุทรโอชิมะที่ยื่นออกจากมุมตะวันตกเฉียงใต้ของเกาะฮกไกโดไปทางเหนือของเกาะฮนชู และไปทางทิศใต้ของกิ่งจังหวัดอิบูริทางตะวันตก เป็นส่วนหนึ่งของมหาสมุทรแปซิฟิกมีพื้นที่ทั้งหมด 2,485 ตารางกิโลเมตร (959 ตารางไมล์) ด้านเปิดสู่มหาสมุทรแปซิฟิกมีความยาว 30.2 ตารางกิโลเมตร (11.7 ตารางไมล์) ระหว่างภูเขาไฟฮกไกโด โคมะ-งะ-ทาเกะกับแหลมชิกิว เป็นที่รู้จักกันในชื่อ"อ่าวภูเขาไฟ" เนื่องจากการปะทุของภูเขาอูซุที่ถูกบันทึกไว้โดยนักสํารวจตะวันตกในช่วงปลายศตวรรษที่สิบแปด นอกจากภูเขาไฟอูซุแล้วยังมีภูเขาไฟอีกหลายลูกที่เรียงรายอยู่ตามชายฝั่งของอ่าวอูจิอูระอีกด้วย นอกจากนี้ยังถูกเรียกว่าอ่าวอิบูริเนื่องจากอยู่ใกล้กับกิ่งจังหวัดอิบูริ
ชีวภาพ
อ่าวนี้เป็นจุดเชื่อมต่อระหว่างสิ่งมีชีวิตในทะเลอาร์กติกที่ถูกพบในน่านน้ำอยู่รอบ ๆ ฮกไกโดทางตอนเหนือและรัสเซียฝั่งตะวันออก และระบบนิเวศทางทะเลที่มีอากาศอบอุ่นซึ่งพบเห็นได้ทั่วไปในส่วนอื่น ๆ ของญี่ปุ่น ในอ่าวอูจิอูระเป็นที่อยู่ของปลาแลมป์เพรย์อาร์กติก ปลาเรนโบว์เทราต์ หอยหลายชนิด และสาหร่ายทะเล การทําฟาร์มหอยเชลล์ได้รับการพัฒนาขึ้นครั้งแรกในอ่าวโดยชาวเมืองโทโยอูระบนชายฝั่งทางตอนเหนือของอ่าว
ในตํานานชาวไอนุเชื่อว่ามีปลาหมึกยักษ์อักโกโรคามุอิอาศัยอยู่ในอ่าวอูจิอูระ ซึ่งมันมีลักษณะคล้ายคราเคน ความเชื่อนี้กระจายอยู่ในหมู่ชาวไอนุและชาวญี่ปุ่นตามลําดับ
การระบาดทั่วของโควิด-19 ในประเทศปาปัวนิวกินี
การระบาดทั่วของไวรัสโคโรนาในประเทศปาปัวนิวกินี เป็นส่วนหนึ่งของการระบาดทั่วไปของโรคติดเชื้อไวรัสโคโรนา 2019 (COVID-19) มีสาเหตุจากไวรัสโคโรนาสายพันธุ์ใหม่ (SARS-CoV-2) มีการยืนยันว่าไวรัสมาถึงปาปัวนิวกินีในวันที่ 20 มีนาคม 2563 ปาปัวนิวกินีได้ประกาศเป็นประเทศปลอดการระบาดทั่วของไวรัสโคโรนาในวันที่ 4 พฤษภาคม แต่ในวันที่ 20 มิถุนายน รัฐบาลได้ยืนยันว่ามีผู้ติดเชื้อกรณีใหม่ขึ้น เท่ากับว่าโรคระบาดยังคงอยู่ในประเทศ
ณ วันที่ 28 สิงหาคม ปาปัวนิวกินีมีจำนวนผู้ป่วยรวม 453 ราย โดยเสียชีวิต 5 รายและรักษาหาย 232 ราย
กีฬามหาวิทยาลัยแห่งประเทศไทย ครั้งที่ 23
กีฬามหาวิทยาลัยแห่งประเทศไทย ครั้งที่ 23 หรือ แม่โจ้เกมส์ จัดการแข่งขันวันที่ 19 - 26 มกราคม พ.ศ. 2539 ณ สถาบันเทคโนโลยีเกษตรแม่โจ้ จังหวัดเชียงใหม่ โดยมีสถาบันเทคโนโลยีเกษตรแม่โจ้เป็นเจ้าภาพจัดการแข่งขัน จัดการแข่งขัน 15 ชนิดกีฬา มีมหาวิทยาลัยเข้าร่วมแข่งขัน 36 มหาวิทยาลัย
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
โดราเอมอน เดอะ มูฟวี่ โนบิตะผจญกองทัพมนุษย์เหล็ก ~ปีกแห่งนางฟ้า~
โดราเอมอนเดอะมูฟวี่ โนบิตะ สงครามหุ่น ยนต์เหล็ก ริลูจัง ตามหาผู้หญิงยนต์เหล็ก จับปีกแห่งนางฟ้า จูโด้โนบี้ โดราเอมอน เดอะ มูฟวี่ โนบิตะผจญกองทัพมนุษย์เหล็ก ~ปีกแห่งนางฟ้า~ เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ มีความยาวทั้งสิ้น 108 นาที ภาพยนตร์ชุดนี้ถือเป็นตอนที่ 31 ของโดราเอมอนฉบับภาพยนตร์ เป็นการนำตอน โดราเอมอน ตอน สงครามหุ่นเหล็ก ในปี ค.ศ. 1986 กลับมาสร้างใหม่
วีซีดี,ดีวีดี
ในประเทศไทยได้ผลิตจัดจำหน่ายในรูปแบบ วีซีดี และ ดีวีดี ลิขสิทธิ์โดย บริษัท โรส มีเดีย แอนด์ เอ็นเตอร์เทนเมนต์ จำกัด วางตลาดเมื่อวันที่ 13 มกราคม พ.ศ 2555
ขุชชุตตรา
ขุชชุตตรา เป็นอัครอุบาสิกาในพระโคตมพุทธเจ้า ในอรรถกถาของพระบาลีปิฎกระบุว่าพระนางขุชชุตตราเป็นนางรับใช้ในพระนางสามาวตี หนึ่งพระสนมของกษัตริย์อุเทนะแห่งโกสัมพี เนื่องจากพระนางสามาวดีไม่สามารถเดินทางไปเข้าเฝ้าเพื่อสดับฟังพระธรรมเทศนาจากพระพุทธเจ้าได้ พระนางได้มอบหมายให้นางขุชชุตตราเข้ารับฟังและนำกลับมาถ่ายทอดต่อให้กับพระนางและสตรีอีก 500 นางในราชสำนัก เนื่องจากนางขุชชุตตราเป็นผู้มีสติปัญญาดี จากการฟังธรรมเทศนาจากพระพุทธองค์นั้นทำให้นางขุชชุตตรา พระนางสามาวตี และนางรับใช้อีก 500 คนในราชสำนัก เข้าถึงมรรคผลบรรลุโสดาบัน ในอังคุตตรนิกาย 1.14 วรรค 260 ระบุว่าพระพุทธเจ้าทรงประกาศให้นางขุชชุตตราเป็นอุบาสิกาผู้มีปัญญาเลิศที่สุด
ในขุททกนิกาย มีคัมภีร์เล่มอิติวุตตกะ เป็นเนื้อหารวมคำสอนอย่างสั้น 112 บทที่ระบุว่ามาจากการจดจำของนางขุชชุตตรา
ชาวไทยในอินเดีย
ชาวไทยในอินเดีย คือกลุ่มของประชาชนที่เป็นนักเรียนนักศึกษาและคนทำงานในอินเดีย ที่มาจากประเทศไทย
การกระจาย
มีชาวไทยอยู่ประมาณ 60 คนพักอาศัยและทำงานในรัฐกัว โดยมากอยู่ในเมืองปณชี และมรคาว โดยงานที่ทำมักเป็นงานนวดแผนไทย ร้านเสริมสวยและเชฟในโรงแรมห้าดาว เช่น ทัชฮอลิเดย์วิลเลจ และฮอลิเดย์อินน์ นอกจากนี้ยังมีชาวไทยอยู่อีกราว 50-60 คนอาศัยอยู่ในมุมไบ
ใน พ.ศ. 2560 มีชาวไทยในอินเดียจำนวน 3,083 คน ครั้น พ.ศ. 2564 ชาวไทยในอินเดียลดจำนวนลง มีจำนวน 1,736 คน โดยอาศัยอยู่ตามหัวเมืองต่าง ๆ เช่น นิวเดลี มุมไบ เจนไน กัลกัตตา เบงคลูรู วิศาขาปัฏฏนัม และดาร์จีลิง
นักเรียน นักศึกษา
มีนักศึกษาไทยอยู่ราว 7,000 คนศึกษาในวิทยาลัยและมหาวิทยาลัยหลายแห่งของอินเดีย โดยมีสาเหตุมาจากความพอใจในระบบการศึกษาของอินเดียที่มีคุณภาพแต่มีราคาถูกกว่า โดยมากนักศึกษาไทยจะมาศึกษาต่อทางด้านมนุษยศาสตร์และวิศวกรรมศาสตร์